stanford-oval/wikipedia huggingface dataset:
Oi FM
Oi fm:n julkaisutoiminta > Eetteri taskumagazine

Ilmaisjakelulehti Eetteri taskumagazine piti sisällään kolumneja, artikkeleja paikallisesti kiinnostavista aiheista, levy-, keikka-, näytelmä- ja elokuva-arvosteluja ja -esittelyjä, klubitapahtumia ja muita ajankohtaisia ajattomia asioita. Työryhmänä toimivat Oi fm:n ohjelmista tutut tekijät. Ilmeestä vastasi Joensuu Liven ilmeestäkin vastannut Petri Matveinen. Eetterin päätoimittajana toimi Tuomas Partanen.
Eetterin jakelu tapahtui Joensuun seudun ravintoloissa, liikkeissä, julkisissa tiloissa ja oppilaitoksissa.
Oi fm käytti nimeä Eetteri aiemmin klubitoiminnassaan. Eetterin imago on samankaltainen kuin Oi fm:nkin: omintaikeinen ja monikulttuurinen indie, underground-makasiinilehti nuorille, opiskelijoille ja myös aikuisille.
Eetteri oli kooltaan pienehkö, leveydeltään 10,5 ja korkeudeltaan 21 senttimetriä. Eetteri oli kuukausittain ilmestyvä julkaisu. Lehdessä panostettiin sisältöön ja mainospaikkojen määrä oli rajattu. Sivuja Eetterissä oli kuukausittain vaihtelevasti. Koska Eetteri on pienjulkaisu, osa kolumneista ja arvioista päätyy vain Eetterin Facebook-sivuille.
Julkaisutoiminta päättyi vuoden 2011 lopussa.
Oi fm:n julkaisutoiminta > Joensuu Live

Radio Oi fm julkaisi vuodesta 2008 vuoden 2010 loppuun saakka Joensuu Live -nimistä menokatalogia.
Kuuntelu

Oi fm kuului Joensuun alueella taajuudella 101,5 MHz (kaapeliverkossa 95,2 MHz). Sitä pystyi kuuntelemaan myös nettisivujen kautta.
Aiheesta muualla

Radio Cityn kotisivut
Oi FM:n viralliset sivut
Oi FM:n kuuntelusivu
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024) 
Eetterin ensimmäisen numeron kansikuva.
Orhon (joki)

| Orhon |
| --- | --- |
 Vesiputous Orhon joessa.
Alkulähde:  Hangaivuoret
Laskupaikka:  Selengajoki
Maat:  Mongolia
Pituus:  1 124 km
Valuma-alue:  132 000 km²
 Orhonin sijainti Selengan vesistössä.
Orhon (mong. Орхон гол) on Selengan oikeanpuoleinen sivujoki Mongoliassa. Sen pituus on 1 124 kilometriä ja valuma-alueen laajuus on 132 800 neliökilometriä. Orhon on Mongolian pisin joki. Se saa alkunsa Hangaivuorilta ja virtaa kohti pohjoista. Alajuoksu on liikennöintikelpoinen. Orhonin suurin sivujoki on Tuul.
Jokilaaksossa sijaitsee kaksi merkittävää arkeologista kokonaisuutta: muinaisten uiguurien pääkaupunki Har balgas ja mongolivaltakunnan keskus Karakorum. Alueelta on löydetty myös turkkilaisia riimukirjoituksia. Vuonna 2004 Orhonin jokilaakson kultturimaisemasta tuli Unescon maailmanperintökohde.
Aiheesta muualla

Wikimedia Commonsissa on kuvia tai muita tiedostoja aiheesta .
Unescon maailmanperintösivusto (englanniksi)
Panorama näkymä Orhon joesta.
Oikeusjuttu (romaani)

| Oikeusjuttu> Der Prozess |
| --- | --- |
 Ensimmäisen painoksen kansikuva vuodelta 1925.
Alkuperäisteos
Kirjailija:  Franz Kafka
Julkaistu:  1925
Löydä lisää kirjojaKirjallisuuden teemasivulta
Oikeusjuttu (saks. Der Prozess) on Franz Kafkan tunnetuimpiin teoksiin kuuluva romaani. Se kertoo paikallisessa pankissa työskentelevästä 30-vuotiaasta Josef K.:sta, joka eräänä aamuna herättyään vangitaan ja asetetaan syytteeseen rikoksesta, jota ei koskaan paljasteta. Kirjan tapahtumat kestävät vuoden. Oikeusjuttu tulkitaan usein yhteiskunnalliseksi satiiriksi, jossa Josef K. on viaton byrokratian uhri. Kirjasta on kuitenkin tehty tulkintoja myös ”metafyysisenä romaanina”, jossa Josef K. on tosiasiassa moraalisesti syyllinen ja itsepetoksen vanki. Jotkut kirjallisuuskriitikot ovat myös väittäneet Oikeusjuttua formalistiseksi, sisällöltään tyhjäksi teokseksi.
Kafka työsti Oikeusjuttua tehokkaasti talvella 1916–1917, kunnes tuberkuloosi vei häneltä työkyvyn.
Vaikka Oikeusjutun tarina saa loppuratkaisun, toisin kuin varhaisempi romaani Mies joka katosi, myös Oikeusjuttu jäi keskeneräiseksi kirjailijan kuollessa. Käsikirjoituksen toimitti ja puhtaaksikirjoitti Kafkan ystävä Max Brod, ja se julkaistiin saksaksi 1925.
Israelin ja Saksan välille syntyi vuonna 2009 kiista Oikeusjutun alkuperäiskäsikirjoituksen omistuksesta. Käsikirjoitus myytiin vuonna 1988 huutokaupassa Saksaan Marbachin nykykirjallisuuden arkistolle. Israelin kansalliskirjasto pitää myyntiä laittomana ja katsoo olevansa käsikirjoituksen ainoa laillinen omistaja.
Suomennokset

Oikeusjuttu.  Suomentanut Aukusti Simojoki. Porvoo:  WSOY, 1986.  ISBN 951-0-13488-0.  - 6. painos
Oikeusjuttu.  Suomentanut Aarno Peromies. Helsinki:  Otava, 1999.  ISBN 951-1-16299-3.
Aiheesta muualla

Wikimedia Commonsissa on kuvia tai muita tiedostoja aiheesta .
Lisää luettavaa aiheesta Der Prozess on Wikiaineistossa (saksaksi)
Päivi Kososen arvio Oikeusjutusta Kiiltomato.netissä
Oratti

| Oratti |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu, Petäjävesi
Koordinaatit:  62°12′31″N, 25°02′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.527.1.011
Mittaustietoja
Pinnankorkeus:  163 m 
Rantaviiva:  4,39 km 
Pinta-ala:  0,44 km² 
Tilavuus:  0,0013 km³ 
Keskisyvyys:  3 m 
Suurin syvyys:  9,5 m 
 fiOratti 
Oratti on metsäjärvi Keuruun ja Petäjäveden rajalla Keski-Suomen maakunnan länsiosassa. Sen pinta-ala on 44,4 hehtaaria. Etäisyys Jyväskylästä on 37 kilometriä länteen.
Maantiede

Oratin pituus etelästä pohjoiseen on runsaan kilometrin, leveys lännestä itään on noin 600 metriä. Altaan ulottuvuutta lisää kaakkoon työntyvä lahti, jonka pohjukassa sijaitsee järven luusua, josta lähtee noin puoli kilometriä pitkä Välijoki etelään Teerijärveen (korkeustaso 162,7 metriä mpy). Orattiin virtaa laskuoja Saarijärvestä (164,9 metriä mpy), joka sijaitsee noin kilometrin pohjoiseen. Orattiin virtaa myös useita laskuojia ympäristön soilta. Oratin lounaisosassa sijaitsee Oratinsaari, joka kartan perusteella on lähes niemi. Keuruun ja Petäjäveden kuntaraja kulkee saaren kautta.
Oratin syvin kohta, 9,5 metriä, sijaitsee altaan keskivaiheilla, järven vesitilavuus on 1 336 500 kuutiometriä.
Oratti (14.527.1.011) kuuluu Pirttijoen valuma-alueeseen (14.527), joka on kolmannen jakovaiheen vesistö Kymijoen päävesistössä (14). Toinen jakovaihe on Iso Rautaveden alue (14.52) ja ensimmäinen jakovaihe on Jämsän reitin valuma-alue (14.5). Oratti on kolmanneksi laajin Pirttijoen alueen 17:stä vähintään hehtaarin laajuisesta vakavedestä. Pirttijoen alueesta valtaosa sijaitsee Petäjävedellä, luoteisosa sijaitsee Keuruulla ja lounaisosa Jämsässä.
Novello

| Novello |
| --- | --- |

 Novello
 Koordinaatit: 44°35′N, 7°56′E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  11,71 km²
Korkeus:  471 m
Väkiluku (2013):  1 024
 – Väestötiheys:  87 as./km²
Postinumero:  12060
 
 Kunnan kotisivut 
Infobox OKVirheellinen NIMI-arvo: 
Novello on kunta Italiassa Piemonten alueella olevassa Cuneon maakunnassa. Ensimmäiset varmat tiedot kylän historiasta ovat vuodelta 1100. Novellossa on ollut myös linna keskiajalta saakka. Se kuitenkin tuhoutui vuonna 1437 espanjalaisten hyökkäyksessä. Nykyinen linna on rakennettu samalle paikalle vuonna 1880.
Kunnasta osa kuuluu baroloviinin tuotantoalueeseen.
Ohrid

| Ohrid (Охрид) |
| --- | --- |
 Näkymä Ohridiin
 lippu
 Ohrid
 Koordinaatit: 41°07′N, 20°48′E 
Valtio:   Pohjois-Makedonia
Alue:  Lounainen
Kunta:  Ohrid
Väkiluku (2010):  55 098
Aikavyöhyke:  UTC+1
 – Kesäaika:  UTC+2
 
 www.ohrid.gov.mk 
Infobox OKVirheellinen NIMI-arvo: 
Pyhän Kaneon Johanneksen kirkko Orhidjärven rannalla
Ohrid (mak. Охрид) on kaupunki Ohridjärven itärannalla Pohjois-Makedonian lounaisosassa. Kaupungissa on 55 098 asukasta (vuonna 2010), ja se on Ohridin kunnan keskuspaikka. Ohridissa on lukuisia monumentteja ja nähtävyyksiä, ja vuonna 1980 kaupunki yhdessä Ohridjärven kanssa otettiin Unescon maailmanperintöluetteloon.
Historia

Kaupunki perustettiin antiikin aikaan nimellä Lykhnidos. Se sijaitsi Adrian meren sataman Dyrrakhionin (Durrës) ja Bysantin toisiinsa yhdistävän Via Egnatia -tien varrella. Arkeologiset kaivaukset kertovat alueen kääntyneen jo aikaisin kristinuskoon. Lykhnidoksen piispat osallistuivat useisiin ekumeenisiin kokouksiin.[lähde? ]
Nimestä ”Ohrid” on ensimmäinen merkintä vuodelta 879. Vuosien 990 ja 1015 välillä Ohrid oli (läntisen) Bulgarian pääkaupunki. Kaupungin yllä kohoaa yhä Samuil-tsaarin linnoitus. Vuosina 990–1018 Ohrid oli Bulgarian patriarkaatin keskus, mutta Bysantin vallattua kaupungin vuonna 1018 patriarkaatti supistui arkkipiispan istuimeksi ja Ohrid asetettiin Konstantinopolin patriarkaatin valvontaan.
Keskiajalla Ohrid oli tärkeä kulttuurikeskus, ja ajalta on säilynyt useita kirkkoja ja luostareita. Ohridin luostareissa on laadittu uskonnollisia tekstejä 800-luvulta lähtien, jolloin muinaiskirkkoslaavia alettiin kirjoittaa. Siellä vaikutti Pyhä Klement Ohridilainen (830-916, mak. Свети Климент Охридски), joka oli pyhimysten Kyrillos ja Methodios oppilas. Klement Ohridilainen kehitti kyrillistä aakkostoa ja perusti Ohridin Pyhän Panteleimonin luostariin nykyisen Pohjois-Makedonian alueen ensimmäisen luostarikirjaston. Ohridia on pidetty myös kyrillisen kirjaimiston syntypaikkana. 1700-luvulle saakka Ohridin patriarkaatti oli vastuussa suurimmasta osasta balkanin ortodokseja. Lähes kaikki nykyään säilyneet kirkot ovat bysanttilaisten rakentamia, ja loput ovat peräisin lyhyeltä Serbian valtakaudelta keskiajan lopulla. Luostarien ja kirkkojen arkkitehtuurin ja taideaarteiden lisäksi Ohrid on tunnettu tyypillisestä balkanilaisesta kaupunkikuvastaan, joka on verrattavissa muun muassa Albanian Beratin ja Gjirokastërin kaupunkeihin.
1300-luvun lopussa kaupungin valloittivat osmanit, joiden hallussa alue pysyi vuoteen 1912 asti. Turkkilaisten aiheuttaman paineen vuoksi kaupungin kristitty väestö väheni osmanien valtakauden alussa, ja vuonna 1664 kaupungissa oli vain 142 kristittyä taloa. Tilanne muuttui 1700-luvulla, kun Ohridista tuli kauppakaupunki. Vuosisadan loppupuolella kaupungissa oli noin 5 000 asukasta. 1700- ja 1800-lukujen vaihteessa Ohrid oli muun euroopanpuoleisen Osmanien valtakunnan tavoin levotonta aluetta. Puoli-itsenäiset feodaaliruhtinaat, kuten Mahmud Pasha Bushatlija ja Djeladin Beg hallitsivat Ohridia, eivätkä suostuneet maksamaan veroja keskushallitukselle käyttäen rahat omien armeijoidensa ylläpitoon. 1800-luvun loppuun mennessä Ohridissa oli 2 409 taloa ja 11 900 asukasta, joista 45 prosenttia oli islaminuskoisia.[lähde? ]
Nähtävyyksiä

1400-luvun osmanimatkailija Evlia Celebian havaintojen tukeman legendan mukaan Ohridissa oli 365 kappelia, yksi jokaiselle päivälle. Nykyään määrä on huomattavasti pienempi, mutta keskiajalla Ohridia kutsttiin ”slaavilaiseksi Jerusalemiksi”.
Pyhän Sofian kirkko (1000-luku)
Pyhän Kaneon Johanneksen kirkko (1200-luku)
Pyhän Klementinuksen kirkko ja useita muita kirkkoja
Tsaari Samuilin linnoituksen rauniot
Slaavilaisen kirjoituksen museo (1700-luku)
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin internetsivut (makedoniaksi)
Visit Ohrid (englanniksi)
Ohrid at Your Fingertips (englanniksi)
The Pearls of Ohrid (englanniksi)
Serbialaiset uhrijuhlat, Seura, 16.11.1938, nro 46, s. 16, Kansalliskirjaston digitaaliset aineistot
Pohjois-Makedonian kaupungit
Berovo
Bitola
Bogdanci
Debar
Delčevo
Demir Kapija
Demir Hisar
Gevgelija
Gostivar
Kavadarci
Kičevo
Kočani
Kratovo
Kriva Palanka
Kruševo
Kumanovo
Makedonski Brod
Makedonska Kamenica
Negotino
Ohrid
Pehčevo
Prilep
Probištip
Radoviš
Resen
Štip
Skopje
Struga
Strumica
Sveti Nikole
Tetovo
Valandovo
Veles
Vinica
Zletovo
Novem

| Novem |
| --- | --- |

Pelaajia:  2
Ikäsuositus:  8+
Pelin kesto:  noin 30 min
Monimutkaisuus:  keskiverto
Strategisuus:  korkea
Satunnaisuus:  keskinverto
 BoardGameGeek 
Novem on kahden pelaajan taktiikkapeli, jossa tavoitteena on kerätä enemmän pisteitä kuin vastustaja. Novemia on verrattu shakkiin pelattavuudeltaan ja pelitunnelmaltaan. Novem-lautapelejä valmistaa suomalainen Tactic Games Oy Tactic-tuotemerkin alla.
Pelin kulku

Pelilaudalla on numerolaattoja kolmessa pysty- ja vaakarivissä; toinen pelaajista pelaa pystyriveillä ja toinen vaakariveillä. Molemmat valitsevat yhden rivin – toistensa valinnasta tietämättä – ja lopuksi hyökkäävä pelaaja ottaa itselleen laatan siitä ruudusta, jossa valittu pysty- ja vaakarivi leikkaavat. Nyt hyökkäysvuoro siirtyy toiselle pelaajalle, ja niin edelleen. Kun peli on päättynyt, se kumman laatoissa on korkeampi yhteissumma, kerää suuremman pistesaaliin ja voittaa.
Aiheesta muualla

Novem-säännöt Tacticin verkkosivuilla
Yhteishyvän "Lupaavimmat lautapelit testissä"[vanhentunut linkki]
Níkos Nióplias

| Henkilötiedot |
| --- | --- | --- |
Koko nimi: Nikólaos Nióplias
Syntymäaika: 17. tammikuuta 1965 (ikä 59)
Syntymäpaikka: Galatiní, Kreikka
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1982–1993 1993–1996 1996–2002 2002–2004 |  OFI Kreeta  Panathinaikos FC  OFI Kreeta  Halkidona FC | 257 (34) 73 (6) 159 (30) 44 (0) |
Maajoukkue
|  |  Kreikan maajoukkue | 44 (1) |
Valmennusura
2005–2007 2007–2009 2009–2010 2011–2013 2015 2016–2017 2021–2022:  Kreikan U19-maajoukkue  Kreikan U21-maajoukkue  Panathinaikos FC  Kyproksen maajoukkue  Atromitos FC  OFI Kreeta  OFI Kreeta
 Seurajoukkueuran tilastot kattavat vain kansalliset sarjat.
Nikólaos ”Níkos” Nióplias (kreik. Νικόλαος ”Νίκος” Νιόπλιας, s. 17. tammikuuta 1965) on kreikkalainen jalkapallovalmentaja ja entinen keskikenttäpelaaja.
Ura pelaajana

Nióplias loi uransa pelintekijänä OFI Kreetan joukkueessa, jota hän edusti kaikkiaan 363 liigaottelussa. Hän voitti OFI:ssa seurahistorian ainoan Kreikan cupin mestaruuden 1987. Hän edusti myös suurseura Panathinaikosia 1993–96 ja voitti seuran paidassa menestyksekkäästi ollen keskeisessä roolissa Panathinaikosin edetessä Mestarien liigan välieriin kaudella 1995/96. Menestyskauden jälkeen hän palasi OFI Kreetaan, jota edusti seuraavat kuusi kautta. Kesällä 2002 hän siirtyi Halkidona FC:hen, jota edusti uransa kaksi viimeistä kautta. Hän lopetti pitkän pelaajauransa 39-vuotiaana kesällä 2004.
Kreikan maajoukkueessa Nióplias esiintyi urallaan 44 maaottelussa. Hän menestyi jo juniorina ollen mukana Kreikan alle 18-vuotiaiden maajoukkueessa, joka eteni EM-finaaliin 1984. Neljä vuotta myöhemmin hän oli EM-finaalissa alle 21-vuotiaiden maajoukkueen kanssa. A-maajoukkuetasolla Nióplias esiintyi Kreikan paidassa MM-kisoissa 1994.
Ura pelaajana > Meriitit pelaajana

Kreikan mestaruus (2): 1995, 1996
Kreikan Cup (2): 1987, 1995
Hopeaa: 1990
Balkanin Cup: 1989
U18 EM-hopeaa: 1984
U21 EM-hopeaa: 1988
MM-1.kierros: 1994
Ura valmentajana

Valmennusuransa Nióplias aloitti tammikuussa 2005, kun hänestä tuli Kreikan alle 19-vuotiaiden maajoukkuevalmentaja. Hän johdatti Kreikan nuoret sensaatiomaisesti ikäluokan EM-kisojen finaaliin 2007. Joukkue tarjosi myös loppuottelussa tiukan vastuksen Espanjan nuorille, mutta hävisi lopulta 0–1.  Menestyksen myötä Nióplias siirtyi alle 21-vuotiaiden maajoukkueen päävalmentajaksi, muttei onnistunut johdattamaan Kreikkaa EM-kisoihin 2009.
Joulukuussa 2009 Nióplias korvasi alankomaalaisen Henk ten Caten Kreikan Superliigassa toisena majailevan Panathinaikosin päävalmentajana. Nopeasti valmentajaurallaan edennyt Nióplias kertoi ainoana tavoitteena olevan mestaruuden voittamisen.  Nióplias onnistuikin debyyttikaudellaan loistavasti ja Panathinaikos varmisti mestaruutensa kierros ennen liigan loppua. Mestaruus oli seurahistorian 20:s ja päätti Olympiakosin viiden vuoden valtakauden Kreikassa.  Kausi huipentui Niópliaksen luotsaaman Panathinaikosin tuplamestaruuteen kuuden vuoden tauon jälkeen, kun cupin finaalissa kaatui Aris FC 1-0.
Kausi 2010/11 alkoi tuplamestarilta heikosti varsinkin Mestarien liigassa, jossa Nióplias onnistui luotsaamaan suojattinsa vain kahteen tasapeliin neljässä ottelussa. Kreikan liigassa seura pysyi kärkitaistelussa, mutta 1–1 tasapeli Larissaa vastaan marraskuun puolivälissä oli seurajohdolle liikaa ja Nióplias sai potkut tehtävistään. Tasapeli oli vasta Panathinaikosin kolmas ja potkujen aikaan seura piti liigassa kärkipaikkaa tasapisteissä Olympiakosin kanssa.
Kesäkuussa 2011 Niópliaksesta tuli Kyproksen maajoukkueen päävalmentaja.  Nióplias luotsasi Kyprosta MM2014-karsinnoissa. Kypros voitti hänen johdollaan karsintojen avausottelun Islantia vastaan, mutta sen jälkeen voittoja ei tullut. Nióplias sai lopulta syyskuussa 2013 potkut Kyproksen majaillessa lohkonsa viimeisenä kerättyään vain neljä pistettä kahdeksasta karsintaottelusta.
Helmikuussa 2015 Niópliaksesta tuli Atromitosin päävalmentaja. Niópliaksen johdolla Atromitos kipusi Kreikan Superliigassa viidenneksi ja selvisi mukaan Eurooppa-liigan karsintoihin kaudelle 2015/16. Menestyksestä huolimatta Nióplias jätti seuran kauden jälkeen.  Tammikuusta 2016 lähtien hän on toiminut OFI Kreetan päävalmentajana.
Ura valmentajana > Meriitit valmentajana

Kreikan mestaruus: 2010
Kreikan cup: 2010
U19 EM-hopeaa: 2007
Olav Dalgard

| Olav Dalgard |
| --- | --- |

Henkilötiedot
Syntynyt: 19. kesäkuuta 1898 Folldal, Norja
Kuollut: 25. joulukuuta 1980 (82 vuotta) Bærum, Norja
Ammatti:  kirjailija, kriitikko, elokuvaohjaaja
Muut tiedot
Koulutus: Oslon yliopisto
Olav Dalgard (synt. Hanssen; 19. kesäkuuta 1898 Folldal – 25. joulukuuta 1980 Bærum) oli norjalainen elokuvaohjaaja, kirjallisuuskriitikko ja kirjailija. Hän oli poliittisesti vasemmalla ja kannatti uusnorjan kirjakieltä. Toisen maailmansodan aikana hän oli vankina Grinin keskitysleirillä. Dalgard kirjoitti muun muassa runoja, elämäkertoja sekä ensimmäisen norjalaisen teatterihistorian.
Aiheesta muualla

Kuvia tai muita tiedostoja aiheesta Olav Dalgard Wikimedia Commonsissa
Olav H. Hauge

| Olav H>  Hauge |
| --- | --- |
 Olav H. Hauge 1940.
Henkilötiedot
Koko nimi:  Olav Håkonson Hauge
Syntynyt: 18. elokuuta 1908 Ulvik, Norja
Kuollut: 23. toukokuuta 1994 (85 vuotta) Ulvik, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Olav Håkonson Hauge (18. elokuuta 1908 Ulvik, Norja – 23. toukokuuta 1994 Ulvik, Norja) oli norjalainen runoilija. Hän käytti runoissaan aluksi murteellista symbolistista tyyliä mutta siirtyi myöhemmin arkisempaan tyyliin. Metriikka on sekä muinaisnorjalaista että klassista, joihin hän yhdistää modernimpia tehokeinoja, myös japanilaista haikua.
Suomennettuja runoja

Pekka Särkiniemen suomentamia Haugen runoja on julkaistu Parnassossa (1999; nro 2)
Arkipäivä, kokoelmasta Dropar i austavind, 1966
Et ripusta hattua auringonsäteeseen, kokoelmasta Spor vinden, 1971
Kissa,kokoelmasta Dropar i austavind, 1966
Kuinka pitkään olet nukkunut? kokoelmasta Janglestrå, 1980
Nuoli ja luoti, kokoelmasta Dropar i austavind, 1966
Pysähdyn lyhtypylvään alle eräänä iltana kun sataa lunta, kokoelmasta Janglestrå, 1980
Se on se unelma, kokoelmasta Dropar i austavind, 1966
Tähtään vähän yli, kokoelmasta Dropar i austavind, 1966
Vedän verhon syrjään, kokoelmasta På Onertua, 1961
Ondougou

| Ondougou |
| --- | --- |
 Ondougou
 Koordinaatit: 14°38′34″N, 3°13′38″W 
Valtio:  Mali
Alue:  Moptin alue
Piiri:  Bandiagaran piiri
Hallinto:  
 – Hallinnon tyyppi:  maalaiskunta
Väkiluku (2009):  5 700
Infobox OKVirheellinen NIMI-arvo: 
Ondougou on maalaiskunta Moptin alueen Bandiagaran piirissä Malissa. Sen keskuskylä Banakane sijaitsee Dogonin ylängöllä 70 kilometriä Bandiagarasta koilliseen. Kunnassa on 5 700 ja keskuskylässä 800 asukasta (vuonna 2009).
Maantiede

Ondougoun kunta rajoittuu etelässä Bandiagaran piirin Sanghanin, lännessä Ségué Irén ja pohjoisessa Métoumoun sekä idässä Koron piirin Bamban kuntiin.
Maisemaa leimaavat kalliorinteet ja laaksot. Kasvillisuus on ihmisen toiminnasta kärsinyttä heinäsavannia, jolla kasvaa puita ja pensaita. Pysyviä vesistöjä ei ole. Seutu kuuluu Sahelin vyöhykkeeseen.
Asutus

Kuntaan kuuluu kymmenen (tai yhdeksän) kylää ja kolme pikkukylää. Yli tuhannen asukkaan kyliä ovat Guinékanda ja Ondougou-Da. Virallinen keskuspaikka on Banakane, mutta kaikki toiminnot ovat keskittyneet helpommin kuljettavaan Ondougou-Dan kylään. Suurin osa asukkaista on dogoneja.
Liikenne, elinkeinot ja palvelut

Ondougou-Dasta on hyväkuntoinen tieyhteys Ségué Irén kunnan Ningariin. Muiden kylien yhteydet ovat heikot. Yleisimmät liikennevälineet ovat moottoripyörä, hevoskärryt ja polkupyörä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio ja durra. Niiden ohella kasvatetaan maapapua, seesamia, lehmänpapua ja vihanneksia. Kotieläimiä ovat naudat, lampaat, vuohet, aasit ja muutamat hevoset. Lisäksi tuotetaan puutavaraa ja hiiltä sekä harjoitetaan keräilyä, käsityöammatteja ja kaupankäyntiä. Kunnassa ei ole varsinaista toria, vaan kaupankäynti suuntautuu Ningariin ja Moriin.
Kunnassa toimii kaksi alakoulua, yläkoulu, kaksi koulutus- ja kehittämiskeskusta (CED) ja neljä koraanikoulua. Ondougou-Dassa on terveyskeskus. Vesihuolto käsittää kaivoja, porakaivoja, vesiposteja ja Indellin patoaltaan. Muita palveluja ovat joukko kauppoja, kolme hirssimyllyä ja kaksi viljavarastoa.
Matkailu

Matkailu kuntaan on vähäistä eikä varsinaisia matkailupalveluja ole.
Ron Wright

| Ron Wright |
| --- | --- |

Yhdysvaltojen edustajanhuoneen jäsen Texasin 6. vaalipiiristä
 3.1.2019-7.2.2021  
Edeltäjä:  Joe Barton
Seuraaja:  Jake Ellzey
Henkilötiedot
Puoliso:  Susan Wright
Lapset:  3
Tiedot
Puolue:  Rebublikaanipuolue
Koulutus:  University of Texas at Arlington
Aiheesta muualla
wright.house.gov
Ronald Jack Wright (8. huhtikuuta 1953 – 7. helmikuuta 2021) oli yhdysvaltalainen poliitikko, joka oli Yhdysvaltain edustajainhuoneen jäsen Texasin kuudennesta vaalipiiristä vuodesta 2019 kuolemaansa vuonna 2021 saakka. Hän oli republikaanipuolueen jäsen.
Toimittuaan Arlingtonin kaupunginvaltuutettuna ja Tarrantin piirikunnan veroviranomaisena Wright valittiin edustajainhuoneeseen vuonna 2018 ja uudelleen vuonna 2020. Ennen kuolemaansa COVID-19-tautiin 7. helmikuuta 2021 Wrightilla oli diagnosoitu keuhkosyöpä kesäkuussa 2019.
Varhainen elämä ja koulutus

Ronald Jack Wright syntyi 8. huhtikuuta 1953 Jacksonvillessä, Texasissa, Peggy Darlenelle (Powar) ja George Willis Wrightille.  Hän varttui Azlessa, Texasissa, ja valmistui Azle High Schoolista vuonna 1971.  Hän opiskeli Texasin yliopistossa Arlingtonissa kaksi vuotta historiaa, psykologiaa ja valtiotieteitä.